kardosdrur/scandi-wiki huggingface dataset:
At tro på at tro

At tro på at tro er en bog fra 2003 af Tor Nørretranders.

På film

 Bogen optræder i den danske film Nynne. Personerne der foregiver at være intellektuelle og udtaler sig om det at tro, citerer blot bagsiden af omslaget, da ingen af dem har læst bogen.

Bøger af Tor Nørretranders
Litteratur i 2003
Filosofiske skrifter
Det generøse menneske

Det generøse menneske er en populærvidenskabelig bog af Tor Nørretranders, der beskriver den evolutionære oprindelse til menneskets moralske og altruistiske adfærd. Bogen  tager afsæt i biologisk forskning, men bevæger sig også i spændingsfeltet mellem forskellige videnskabelige discipliner, heriblandt spilteori, evolutionær psykologi, økonomi og antropologi.

Bogen udgivet i 2002 af forlaget People's Press og var en af de første bøger til at blive markedsført via tv-reklamer.

Det generøse menneske er oversat til engelsk, med titlen "The Generous Man".

Bøger af Tor Nørretranders
Litteratur i 2002
Filosofiske skrifter
Arbejderbevægelsens Internationale Forum

Arbejderbevægelsens Internationale Forum, forkortet AIF, tidligere Arbejderbevægelsens Internationale Center, forkortet AIC, var indtil 2006, hvor det nedlagde sig selv, en organisation i den danske arbejderbevægelse, som tog sig af internationalt solidaritetsarbejde, bl.a. via Burmakomiteen og Zimbabwekomiteen.

Efter nedlæggelsen af AIF er opgaverne flyttet over i LO's Solidaritetsenhed.

Foreninger fra Danmark
Arbejderbevægelsen i Danmark
AIF

AIF kan have flere betydninger:

 Alternativ investeringsfond - en virksomhedstype, der kan være f.eks. en kapitalfond eller ejendomsinvesteringsforening
 Arbejderbevægelsens Internationale Forum – en organisation i arbejderbevægelsen
 Adult Interactive Fiction – en genre indenfor computerspil.
 Annisse IF – en dansk idrætsforening.
 Avedøre Idrætsforening – en dansk fodboldklub.
 Albertslund Idrætsforening – en dansk idrætsforening
 American India Foundation
 The American Ireland Fund
 Anti-Iraqi Forces
 Apoptosis inducing factor
 Argumenty i Fakty – en russisk avis
 Atlantic Innovation Fund
 Atomic Industrial Forum
 Attorney-in-fact
 Audio Interchange File Format
 Australian Imperial Force
 Association of Interchurch Families
AIC

AIC har flere betydninger:
 Aeronautical Information Circular -- et circulære, som er udgivet af Trafik-, Bygge- og Boligstyrelsen (TBBST), der indeholder en bred vifte af oplysninger for dansk luftfart, herunder også fx lovstof, som endnu ikke har fundet vej til en BL.
 Arbejderbevægelsens Internationale Center – en organisation, stiftet i 1984, og som senere skiftede navn til Arbejderbevægelsens Internationale Forum, og blev nedlagt i 2006
 Arbejderbevægelsens Informations Central – en organisation, stiftet i 1944 og nedlagt i 1973
Jens Christiansen

Jens Christiansen (født 16. februar 1964) har siden 1. december 2020 været særlig rådgiver for Kaare Dybvad Bek først i Indenrigs- og Boligministeriet og siden maj 2022 i Udlændinge- og Integrationsministeriet.

Politisk karriere 
Jens Christiansen var fra oktober 1984 til oktober 1985 formand for Landssammenslutningen af Handelsskoleelever. Han blev afløst af Winnie Berndtson. 

I 1986 blev han formand for Danmarks Socialdemokratiske Ungdom, hvor han afløste Jan Petersen. Da Jens Christiansen i 1990 gik af, efterfulgtes han af Anette Berentzen.

Jens Christiansen er uddannet cand.scient.adm. på RUC (1990-97), han var herefter lederskribent og debatredaktør på Dagbladet Aktuelt (1996-98), chef i ISS (1998-2000), udviklingsdirektør i en forlagsvirksomhed og ansat i Dansk Metalarbejderforbund (2000-2002). På den socialdemokratiske partikongres i 2002 blev Jens Christiansen valgt som partisekretær, hvor han havde ansvaret for valgkampe, organisation, strategi og økonomi. Denne post forlod han i maj 2006.

Jens Christiansen er forfatter til bogen "Hvem vinder valget? – Strategi, kampagne og valgkamp" (Gyldendal 2007).

Formænd for Danmarks Socialdemokratiske Ungdom
Klitgaarden

Klitgaarden – eller "Kongevillaen", som mange i Skagen kaldte den – er beliggende på Damstedevej sydvest for Skagen på et stort areal på 48.000 m². Klitgaarden er tegnet af en datidens største arkitekter Ulrik Plesner, som i mange andre henseender har sat sit præg på hele Skagen. Klitgaarden stod færdig i 1914 og blev opført til Kong Christian X som sommerresidens. Klitgaarden er en trelænget bygning i to etager. Den er bygget i røde mursten, og kalket – som det er typisk for området – gul. Den har afvalmet rødt tegltag med hvidkalkede skorstene. Opførelsen kostede i datidens mønt ca. kr. 40.000, heraf murerarbejdet kr. 16.068, og snedker og maler skulle have kr. 7.938. I dagligstuen, fik kunstneren Harald Slott-Møller til opgave at designe 55 tallerkener, dekoreret med byvåben fra de danske købsteder samt stjernetegn og folkedragter.. Arkitekten Ulrik Plesner har ligeledes tegnet en del af møblerne der stadig – ligesom Slott-Møllers tallerkener – er i Klitgaardens stuer.

Kong Christian X og dronning Alexandrine benyttede Klitgaarden i længere perioder indtil deres død i henholdsvis 1947 og 1952. Derefter overgik Klitgaarden til arveprins Knud og arveprinsesse Caroline-Mathilde – arveprinsessen var længstlevende og døde som 83 årig i 1995 – og de tre arvinger satte Klitgaarden til salg.

Det var Skagens daværende kommunaldirektør Karen Krause Jensen, der tog initiativ til at skabe et refugium hvor forbilledet var refugiet San Cataldo beliggende nær Amalfi i Italien. Andre initiativtagere trådte til bl.a. Advokat Niels Gangsted-Rasmussen, forfatteren Klaus Rifbjerg, Knud W. Jensen som er Louisianas grundlægger, fhv. landsdommer Frans Lichtenberg og rektor for Handelshøjskolen Finn Junge-Jensen.

Siden år 2000 har Klitgaarden fungeret som refugium for videnskabsmænd og kunstnere, som enten i kortere eller længere tid arbejder koncentreret. Tusindvis af forskere, Phd-studerende, forfattere, malere og mange andre faggrupper har produceret, diskuteret, kreeret, tænkt og sikkert også grinet. Blandt de mange kulturpersonligheder der gentagende gange har benyttet sig af Klitgaarden til skriveophold er bl.a. forfatteren Kirsten Thorup.

Refugiet har en uafhængig venneforening med ca. 250 medlemmer (2015).

Kilder

Eksterne kilder/henvisninger 

 Klitgaarden – et refugium

Bygninger, konstruktioner og anlæg i Skagen
Slotte i Danmark
Refugier i Danmark
Etableret i 1914
Kunstnerkolonien i Skagen
Bygninger, konstruktioner og anlæg i Frederikshavn Kommune
Malte

Malte er et skandinavisk drengenavn.

Malte er den korte danske udgave af det oldtyske mandsnavn Helmold (nu Helmut)

Drengenavne
Jens Christiansen (flertydig)

Jens Christiansen kan henvise til flere personer:

 Jens Christiansen – dansk politiker (født 1964)
 Jens Anton Christiansen – dansk kemiker (1888-1969), professor ved Københavns Universitet omkring 1930erne.
 Jens Christiansen Kaalund – rektor og forfatter (1688 – 1732).
 Jens Christiansen (kunstner) – dansk multikunstner (født 1954).
Rungsted Cobras

Nordsjælland Cobras var en dansk ishockeyklub fra Rungsted / Hørsholm, som spillede i den bedste danske række, Superisligaen. Den var eliteafdeling for amatørklubben Rungsted Ishockey Klub. Klubben har vundet det danske mesterskab 3 gange, i 1955, 1963 og senest i 2002. Gunnar Leidborg var træner og Dag Wenström var assistenttræner.

Spillertrup (2008-09) 

 – A

 – C

 – A

Ishockeyklubber i Danmark
Cobras
Frederikshavn White Hawks

Frederikshavn White Hawks er en dansk professionel ishockeyklub fra Frederikshavn som spiller i den bedste danske række, Metal Ligaen. Den er eliteafdeling for amatørklubben Frederikshavn Ishockey Klub og administreres gennem selskabet Elite Nord Frederikshavn A/S.

Titler og bedrifter

Danmarksmesterskabet 

  Guld (2): 1988-89, 1999-00 (som Frederikshavn IK).
  Sølv (4): 1998-99 (som Frederikshavn IK), 2007-08, 2010-11, 2012-13 (som Frederikshavn White Hawks).
  Bronze (9):1985-86, 1989-90,1997-98, 2004-05 (som Frederikshavn IK), 2013-14, 2014-15, 2015-16, 2016-17, 2018-19 (som Frederikshavn White Hawks).

Pokalturneringen 

  Guld (3): 1998-99, 2001-02 (som Frederikshavn IK), 2019-20 (som Frederikshavn White Hawks).
  Finalist (4): 2003-04, 2012-13, 2015-16, 2018-19 (som Frederikshavn White Hawks).

Trænere

Spillere

Pensionerede trøjenumre 

Fem spillere har gennem tiden opnået den ære at få pensioneret deres trøjenumre i klubben og få hængt deres trøje op under loftet i Iscenter Nord.

Den første spiller, der opnåede den ære at få sin trøje hængt op under loftet i Iscenter Nord var Craig "Chappy" Chapman, der kom til klubben i 1978 og som var klubbens første store udenlandske stjerne. Han spillede i Frederikshavn IK indtil 1988 og vendte senere tilbage som assistenttræner for førsteholdet. I 2000 blev den canadisk-fødte Chapman udnævnt til æresmedlem og fik samtidig trøje nummer 22 pensioneret. Helt usædvanligt fik hans søn, Christian Chapman, lov til at spille med sin fars trøjenummer, da han tilspillede sig en plads på førsteholdet i Frederikshavn White Hawks.

Mike Grey spillede hele sin karriere i Frederikshavn, herunder de sidste fire sæsoner som kaptajn, og har klubrekorden for flest spillede kampe, og i 2013 blev det offentliggjort, at Greys trøje med 23 ville blive hængt op ved siden af Chapmans. 

I forbindelse med Frederikshavn Ishockey Klubs 50-års jubilæum fik Benny Pedersen, der gik under tilnavnet Benny "Bomstærk", da han spillede i klubben fra 1983 til 1993, pensioneret sin trøje med nr. 20.

Den 30. december 2017 blev yderlige to trøjenumre fredet, da Christian Schioldan og Mads Bechs trøjer med nr. 4 og 11 blev hejst op under loftet i Iscenter Nord. De to spillere blev hyldet for at have spillet hele deres seniorkarrierer i Frederikshavn.

Noter

Referencer

Eksterne henvisninger 

 Frederikshavn White Hawks 
 Frederikshavn White Hawks - It's Hockey Time 2014/15 - White Hawks-Odense Bulldogs (5. december 2014) 

Ishockeyklubber i Danmark
White Hawks
Ishockeyklubber i Superisligaen
Etableret i 2005
Herlev Eagles

Herlev Eagles er en dansk ishockeyklub fra Herlev som spiller i den bedste danske række, Superisligaen. Den er eliteafdeling for amatørklubben Herlev Ishockey Klub. Indtil sæsonen 2005-2006 hed klubben Herlev Eagles og senere Hornets. Klubben har vundet det danske mesterskab én gang, i 1984. Holdet trænes af Johan Marklund mens Erik Vikström er assistenttræner.

Herlev Ishockey Klub blev oprindeligt grundlagt i 1968 af Torben With, Jørgen Raae og Poul Andersen. Klubben startede med at låne træningstid i Rødovre Skøjtehal, indtil man i 1977 fik sin egen skøjtehal. Torben, der havde boet i Toronto i Canada i seks år, vendte hjem i 1964 (efter at have oplevet "sit hold" vinde Stanley Cup) og var bidt af den nordamerikanske nationalsport. Torben gik ind i Rødovre Skøjte & Ishockey Klubs bestyrelse, men efter en årrække besluttede han og svogeren Jørgen sammen med Poul Andersen at arbejde for en ishockeyklub i Herlev. 

Efter nogle år ved roret kom der nye kræfter til, og de to aktive spillere Dion "Skipper" Christiansen og Bjarne Christiansens faderlige ophav – Hjalmar Christiansen – overtog formandsposten efter Torben With. Det var således under Christiansen at klubben blev mestre i 1984 med den legendariske træner Richard David ved roret og godt hjulpet af duoen Frank Barth og Dana Barbin.

I de seneste sæsoner har Herlev været isoleret i den nederste del af tabellen, og det fik holdet til før sæsonen 07/08 at melde ud, at man ville satse på langsigtet udvikling af talenter i stedet for at gå efter indkøb af udlændinge for en højere placering.

I sæsonen 2011-12 kom der igen eliteishockey til Herlev, da der blev stiftet et privat selskab, der skabte det hold, der i dag er kendt under navnet Herlev Eagles og bl.a. havde Kim Staal på holdet. 

Sideløbende har Herlev Ishockey Klub under navnet Herlev Hornets drevet amatørklubben, som er den del der låner sin licens ud til Elitehockey Aps. Herlev Hornets spiller i dag i alle rækker i den danske tunering fra U7 til 1. division, hvor Eagles også henter sine unge spiller fra.

Eksterne henvisninger 
 Herlev Eagles officielle hjemmeside
 Herlev ishockeys officielle hjemmeside 

Ishockeyklubber i Danmark
Eagles
Etableret i 1968
Ishockeyklubber i Superisligaen
Herning Blue Fox

Herning Blue Fox er en dansk ishockeyklub fra Herning som spiller i den bedste danske række, Metal Ligaen. Klubben blev stiftet den 1. oktober 1998 og er eliteafdeling for amatørklubben Herning Ishockey Klub. Klubben har vundet det danske mesterskab 16 gange, hvis man medregner titler vunder af moderklubben Herning IK, senest i 2012, og Pokalturneringen syv gange.

Klubben har flere gange deltaget i IIHF Continental Cup kulminerende med sæsonen 2015-16, hvor den vandt sølvmedaljer.

Titler og medaljer

Danmarksmesterskabet 
  Guld (16): 1973, 1977, 1987, 1991, 1992, 1994, 1995, 1997, 1998 (som Herning IK), 2001, 2003, 2005, 2007, 2008, 2011, 2012 (som Herning Blue Fox)
  Sølv (9): 1975, 1985, 1990, 1993 (som Herning IK), 2000, 2009, 2016, 2018,  2023 (som Herning Blue Fox)
  Bronze (7): 1974, 1981, 1989, 1996 (som Herning IK), 2002, 2006, 2010 (som Herning Blue Fox)

Pokalturneringen 
  Pokalmester (8): 1991, 1994, 1996, 1998 (som Herning IK), 2012, 2014, 2015, 2023 (som Herning Blue Fox)
  Pokalfinalist (5): 1992 (som Herning IK), 2002, 2006, 2009 2022 (som Herning Blue Fox)

IIHF Continental Cup 

  Sølv (1): 2016

Eksterne henvisninger 
 Herning Blue Fox
 Herning IK
 Herning Blue Fox Support

Referencer 

Ishockeyklubber i Danmark
Blue Fox
Etableret i 1998
Ishockeyklubber i Superisligaen
Morten Madsen (ishockeyspiller)

Morten Madsen (født 16. januar 1987 i Rødovre) er en dansk professionel ishockeyspiller. Han fik sin ishockeyopdragelse i Rødovre Skøjte & Ishockey Klub. Bare 15 år gammel fik han sin debut for Rødovre Mighty Bulls i superisligaen i sæsonen 2002-2003. Derefter gik turen til Göteborg i Sverige hvor han spillede for Frölunda HC, der dengang hed Västra Frölunda HC. I 2005 blev han draftet af NHL-klubben Minnesota Wild i 4. runde som nr. 122 i alt. I sæsonen 2005-2006 fik han sin debut for Frölunda i Eliteserien i Sverige. Samme år debuterede han på det danske landshold ved VM i Riga. I oktober 2009 var han tilbage på isen i den svenske Eliteserien, for MODO Hockey.

Nordamerika 
For sæsonen 2006-2007 valgte Morten Madsen at tage springet til nordamerikansk ishockey for at forbedre sine chancer for at komme til at spille i verdens bedste ishockeyliga, NHL. Madsen spillede sæsonen 2006-07 i Quebec Major Junior Hockey League (QMJHL) for Victoriaville Tigres inden han d. 15. maj 2007 skrev en 3-årig kontrakt med Minnesota Wild. Madsen har indledt sæsonen 2007-08 på Minnesotas farmerhold Houston Aeros i AHL.

Bedrifter 
I december 2006 var Morten Madsen en af de bærende kræfter på det danske U-20 juniorlandshold, som på hjemmebane i Odense vandt sin VM-pulje og dermed rykkede op blandt verdens bedste juniorlandshold for første gang nogensinde. Madsen blev topscorer for det danske hold med 2 mål og 7 assists i 5 kampe.

Eksterne links 

Ishockeyspillere fra Danmark
Tidligere superisliga-spillere fra Rødovre Mighty Bulls
Personer fra Rødovre
Deltagere for Danmark ved vinter-OL 2022
Ishockeyspillere ved vinter-OL 2022
Fanatisme

Fanatisme, fra fransk fanatique eller latin fanaticus 'inspireret af en gud, drevet til vanvid' er en følelse af at blive fyldt af en usædvanlig stor iver, specielt af ekstreme politiske eller religiøse årsager, eller med en besættende entusiasme for en hobby.

Ifølge filosoffen George Santayana, "består fanatisme i at øge dine bestræbelser når du har glemt dit mål."

Forskellen mellem en fan og en fanatiker er, at mens de begge har en overvældende forkærlighed eller interesse for et bestemt emne, ses fanatikerens opførsel som et brud på sociale normer, hvorimod en fan ikke vil bryde de normer.

Fanatismekategorier 
 Forbrugerfanatisme – ekstrem indblanding eller interesse i en person, gruppe, trend, kunst eller ide.
 Religiøs fanatisme – den mest ekstreme form for religiøs fundamentalisme, som typisk er voldelig og potentielt dødelig.

Referencer 

Følelser
KS

KS, Ks eller ks har flere betydninger:
 Ks (syrestyrkekonstant)
 Konservative Studerende - borgerlig studenterorganisation
 Forbundet Kommunikation og Sprog – faglig organisation for kommunikatører og sprogfolk
 Københavns Sporveje – tidligere selskab ejet af Københavns Kommune
Peter Reichhardt

Peter David Reichhardt (født 7. januar 1967 i Charlottenlund) er en dansk skuespiller og teaterchef. Især kendt for sin filmrolle i Bille Augusts ungdomsfilm Zappa (1983), hvor han spillede overklasseteenageren Sten. 

Peter Reichhardt har studentereksamen fra kostskolen Herlufsholm ved Næstved. Han er uddannet fra Skuespillerskolen ved Aarhus Teater i 1994, og var fra 1998 til 2005 chef for teatret Mungo Park i Allerød.
 
Han fik en rolle som Jan Erik Von Bech i 2900 Happiness, hvor han spiller den rige ejendomsmægler.

Hans forældre er skuespillerne Poul Reichhardt og Charlotte Ernst. Han er bror til Caroline, Henriette og Frederikke Reichhardt. Han har dannet par med Line Knutzon, som han i 1996 fik tvillingerne Karl-Frederik og Roberta med.

Filmografi

Film 
 Mig og min lillebror og storsmuglerne (1968)
 Mig og min lillebror og Bølle (1969)
 Zappa (1983)
 Mellem brødre (1997)
 Royal blues (1997)
 Barbara (1997)
 Motello (1998)
 Kys, kærlighed og kroner (1998)
 Majoren (1998)
 Blinkende lygter (2000)
 Adams æbler (2005)

Tv-serier 
 Hallo det er jul julekalender (1995)
 Morten Korch - Ved stillebækken (1999)
 Nikolaj og Julie, afsnit #1.3 (2002)
 2900 Happiness (2007)
Klovn Troldmanden fra Frederiksberg sæson 5 afsnit 6 (2008)

Eksterne henvisninger

Kilder

Skuespillere fra Danmark
Personer i Kraks Blå Bog
Herlovianere
Sum 41

Sum 41 er et canadisk pop punk band fra Ajax, Ontario. Bandet blev oprettet af elever fra flere forskellige high school bands, i 1996. Bandet består af Deryck Whibley (vokal, guitar, keyboard/klaver), Jason McCaslin (bass og baggrundsvokal), Tom Thacker (Guitar og baggrundsvokal) og Steve Jocz (trommer og baggrundsvokal). Siden bandet skrev kontrakt med pladeselskabet Island Records i 1999, har bandet udgivet 4 albums, 1 ep og over 10 singler. Bandets genre er en klassisk kombination af pop-punk (ligesom Green Day, The Offspring og Blink 182), metal, rock og post-grunge.

Tidligere medlemmer 
 Mark Spicoluk – bas (1996-1999) 					 
 Dave Baksh – vokal og guitar (1996-2006) 				 
 John Nicosia – keyboard (1997-1998)

Diskografi

Album 
 Half Hour of Power (2000)
 All Killer No Filler (2001)
 Does This Look Infected? (2002)
 Chuck (2004)
 Underclass hero (2007)
 Screaming Bloody Murder (2011)
 13 Voices (2016)
 Order In Decline (2019)

Livealbum 
 Happy Live Surprise, Japan (2005)
 Go Chuck Yourself, Canada (2006)

Eksterne henvisninger 

 
 

Musikgrupper fra Canada
Punkgrupper
Rockgrupper fra Canada
Musikgrupper fra 1996
Appian

Appian (græsk: Αππιανος c. 95-160) var en græsk historiker, der blev født i den dengang overvejende græske by Alexandria i Egypten. Appian flyttede siden til Rom for at virke som advokat. Her skrev han en romersk historie ((Ῥωμαικα) på 24 bind. Værket blev anlagt i en tematisk-kronologisk form med udgangspunkt i Romerrigets krige. Historien om de folkeslag, som indlemmes i imperiet, fortælles sammen med beretningen om de krige, hvor de blev besejret af romerne.

Appian skrev på græsk, og derfor overvejende for den græsktalende befolkning i Romerrigets østlige provinser. Appian er en værdifuld kilde til antikkens samfund, da han meget usædvanligt for samtidens historikere inddrog både økonomiske, administrative og sociale aspekter i sin beskrivelse. Han forklarer dog, i lighed med de øvrige antikke historikere, kriser som et resultat af sædernes forfald.

Store dele af værket er i dag gået tabt, men af de dele, der er bevaret, er især hans beretning om de romerske borgerkrige vigtig, da den er en af de få bevarede.

Litteratur 
 Appian's Roman History  på Livius.org (oversættelse af Romersk historie til engelsk.

Eksterne henvisninger 

Historikere fra antikkens Grækenland
Historikere fra Romerriget
Hoobastank

Hoobastank (nogle gange stiliseret som h∞bastank, og oprindelig kendt som Hoobustank) er et amerikansk rockband, der blev dannet i 1994 i Agoura Hills, Californien, af forsanger Doug Robb, guitarist Dan Estrin, trommelsager Chris Hesse og den oprindelige bassist Markku Lappalainen. De havde kontrakt med Island Records fra 2001 til 2012 og har udgivet seks albums og én EP. Deres seneste album, Push Pull, udkom 25. maj 2018. De har solgt over 10 millioner albums på verdensplan. 
Bandet er bedst kendt for deres hit "The Reason" fra 2004, der nåede toppen af både Adult Top 40 Alternative Songs i USA.

Medlemmer

Nuværende medlemmer 
 Doug Robb – forsanger, rytmeguitar 
 Dan Estrin – lead guitar, baggrundsvokal 
 Chris Hesse – trommer, baggrundsvokal  
 Jesse Charland – bas, keyboards, baggrundsvokal

Studiemedlemmer 
Paul Bushnell – bas 
Chris Chaney – bas

Tidligere medlemmer 
Jeremy Wasser – saxofon 
Derek Kwan – saxofon 
Markku Lappalainen – bas 
Matt McKenzie – bas 
Josh Moreau – bas, baggrundsvokal 
David Amezcua – bas, baggrundsvokal

Timeline

Diskografi 
 Hoobastank (2001)
 The Reason (2003)
 Every Man for Himself (2006)
 Fornever (2009)
 Fight or Flight (2012)
 Push Pull (2018)

EP’er 
Untitled Demo #1 (1995)	
Untitled Demo #2 (1995)	
Muffins (1997)
The Target (2002)

Referencer

Eksterne henvisninger 
 

Rockgrupper fra USA
Har spillet på Roskilde Festival
Musikgrupper fra 1994
Fullrate

Fullrate A/S var et dansk teleselskab.

Firmaet blev grundlagt i slutningen af 2005 af 5 tidligere ansatte i Cybercity. Fullrate benyttede sig af ADSL2+-teknologi og leverede ADSL-forbindelser med båndbredde på op til 50/5 Mbit. I 2006 blev de første bredbåndsforbindelser i Storkøbenhavn etableret, og i 2008 blev selskabet landsdækkende. Fullrate ændrede bredbåndsforretning i Danmark på samme måde, som Telmore havde gjort det på mobilområdet. Successen var stor, og i 2009 købte TDC selskabet. Året efter kunne Fullrate også tilbyde mobilt bredbånd. 

I april 2011 lancerede Fullrate TV som supplement til bredbåndsforretningen, og i november samme år kom også mobiltelefoni blandt produkterne. I løbet af 2012 overtog Fullrate Telmores resterende bredbåndskunder, og den 1. januar 2013 blev Fullrate slået sammen med teleselskabet M1 hvormed Fullrate opnåede en kundebase på over 300.000.

I 2019 blev Fullrate som en konsekvens af opspaltningen af TDC i TDC Net og Nuuday, en del af sidstnævnte. Den 20. januar 2020 annoncerede Nuuday at Fullrate ville blive sammenlagt med YouSee i løbet af foråret 2020.

Eksterne henvisninger 
 Fullrate A/S

Noter 

Teleselskaber i Danmark
Danske virksomheder etableret i 2005
Internetudbydere i Danmark
Mobilselskaber i Danmark
Nickelback

Nickelback er et canadisk Post grunge band grundlagt i Hanna, Alberta i 1995. Navnet kommer fra forsanger Chad Kroegers bror, som arbejdede i en café i byen. Hver gang han gav kunder penge tilbage, sagde han: ”Here’s your nickel back”. Nickelbacks musikgenre kan betegnes som klassisk rock eller poprock.

Bandmedlemmer 
 Chad Kroeger – vokal og guitar.
 Ryan Peake – guitar og baggrundsvokal.
 Mike Kroeger – bas.
 Daniel Adair – trommer og baggrundsvokal.

Tidligere medlemmer 
 Ryan Vikedal – trommer.
 Brandon Kroeger – trommer.

Diskografi 
Curb (1996)
The State (1998)
Silver Side Up (2001)
The Long Road (2003)
All the Right Reasons (2005)
Dark Horse (2008)
Here and Now (2011)
No Fixed Address (2014)
Feed the Machine (2017)
 Get Rollin''' (2022)

 DVD’er 

 Nickelback: Live At Home (2002)
 Nickelback: The Videos (2003)
 Nickelback: Photo Album (2005)
 Nickelback: Pictures (2006)

 Singleudspil fra albummet All the Right Reasons 
 Photograph Animals Far Away Savin' Me Rockstar If Everyone Cared Side of a Bullet Singleudspil fra albummet Dark Horse 
 Gotta Be Somebody If Today Was Your Last Day Something In Your Mouth I'd Come For You Burn It To The Ground Never Gonna Be Alone This Afternoon Singleudspil fra albummet Here And Now 
 Bottoms Up When We Stand Together Lullaby This Means War''

Eksterne henvisninger 

Rockgrupper fra Canada
Postgrungegrupper
Musikgrupper fra 1995